Reggelizz újságon!
A friss újság olvasását mostantól nem zavarja se morzsa, se kávéfolt.
A kávézós – újságolvasós, esetleg közben reggeli kiflit majszolós, egyike a legnépszerűbb reggeli forgatókönyveinknek. Sokan vagyunk, akiknek hiányérzete van, ha nem így indul a reggel, még akkor is, ha amúgy azt mindenki tudja, hogy egyszerre kávézni, morzsázni és még lapozni is az újságot, azért nem is olyan egyszerű.

Nos, a zsonglőrködésnek itt a vége. Hála Yu-Hun Kimnek, aki elkészítette nekünk minden reggelizőtálcák királyát. Legújabb kedvencünk átlátszó műanyagból készült, használata pedig pofonegyszerű. Csak fogjuk a friss olvasnivalót, belökjük a tálca aljába, a tetején pedig simán elfogyasztjuk a reggelit. Kinek-kinek ízlése szerint, az olvasmányélményen kávéfolt, vagy morzsa garantáltan nem ront. Hát nem csodás?

AJÁNLOTT LINKEK:

Olvass tálcán keresztül (happyhotelier.com) – angol
Reggelizd le az újságot (4szoba.hu)
Még több kütyü a tervezőtől (yuhunkim.com)
Élet-Stílus